વ્યાયામ બહુ જનરલ શબ્દ છે. તેનાં વિવિધ સ્વરૂપો છે. ઘણા શરીરનું સ્ટ્રેચિંગ કરે છે. હાથ-પગ ઊંચા-નીચા ખેંચે છે. ઘણા જોગિંગ કરે છે. ઘણા સ્વિમિંગ કરે છે. આ બધા વ્યાયામ સામે કુસ્તીબાજો હસે છે. સાચી રીતે હસે છે. કુસ્તી જેવો સંપૂર્ણ વ્યાયામ કોઈ નથી તે કુસ્તીબાજોની વાત 100 ટકા સાયન્ટિફિક છે તેમ ડો. ચાર્લ્સ ફ્રેઝર કહે છે. કેટલાક માને છે કે હેન્ડબોલ રમ્યા કે ટેનિસ રમ્યા કે ટેબલ ટેનિસ રમ્યા કે બાસ્કેટબોલ કે ફૂટબોલ રમ્યા એટલે વ્યાયામ થઈ ગયો! નથી થતો. વૈજ્ઞાનિક ઢબે બોડી બિલ્ડિંગનો કોર્સ કરો તે જ સૌથી સુપિરિયર વ્યાયામ છે. એ વ્યાયામ કરો અને હિંમત કેળવો ત્યારે બુંબિયો વાગે તો રણમાં જઈને લડવાનું મન થશે. હુલ્લડથી ડરશો નહીં. તમને કોઈ દબાવી જશે નહીં.